Lav et referat af nedenstående tekst:

Tekst:
16.03 fik Nordjyllands Politi en melding om, at der var røgudvikling fra en etageejendom på Vestergade 22 i Nørresundby. Både beredskab, en ambulance og en politipatrulje blev sendt til stedet. Tidligere torsdag var der blevet lagt tagpap på dele af bygningen, og man troede i første omgang, at det havde startet en brand. Det stod dog hurtigt klart, at man kunne afblæse alarmen, og at der ikke var tale om nogen stor brand i etagebygningen, som man først frygtede. Nordjyllands Politi er torsdag eftermiddag stadig ved bygningen, men man formoder, at det er en beboer i ejendommen, der har brændt noget papir af i sin lejlighed, og at det har givet anledning til røglugten. Det fortæller vagtchef Frank Liltorp fra Nordjyllands Politi.

Referat:
Både politi, beredskab og en ambulance blev kaldt til en mulig brand. Det blev dog hurtigt klart, at det var falsk alarm.